cyanic-selkie/wikianc huggingface dataset:
কিশোরগঞ্জ জেলা
চিত্তাকর্ষক স্থান
কিশোরগঞ্জ জেলা শহরে অবস্থিত আধুনিক স্থাপত্যের এক ঐতিহাসিক নিদর্শন “শহীদী মসজিদ”। মসজিদটির নাম ‘শহীদী মসজিদ” এ নামকরণ নিয়ে সাধারণ মানুষের মনে কৌতূহলের অন্ত নেই। মূল শহরের প্রাণকেন্দ্রে মসজিদটির অবস্থান। শহীদী মসজিদের ইতিহাস খুব পুরনো না হলেও এটি অত্যন্ত আকর্ষণীয়। মসজিদটিকে আধুনিকরূপে নির্মাণের ক্ষেত্রে যিনি অসাধারণ ভূমিকা রেখেছেন তিনি হলেন হযরত মাওলানা আতাহার আলী (রহঃ)। মাওলানা আতাহার আলী পুরান থানার এ মসজিদে আসেন ১৯৩৮ সালে। মসজিদের নির্মাণ সমাপ্তির পর তিনি ১৩৬৪ বাংলা সনের ৮ই কার্তিক মসজিদের দক্ষিণ-পূর্ব কোণে এক অভূতপূর্ব বিশাল সুউচ্চ পাঁচতলা মিনারের ভিত্তি স্থাপন করেন। এরপরই মসজিদটি ঐতিহাসিক মসজিদে রূপান্তরিত হয় এবং নামকরণ করা হয় “শহীদী মসজিদ” নামে।
চন্দ্রাবতীর শিবমন্দির ষোড়শ শতাব্দীতে নির্মিত প্রথম বাঙালি মহিলা কবি স্মৃতিবিজরিত শিবমন্দির। এটি কিশোরগঞ্জ শহর থেকে ৬ কিলোমিটার দূরে মাইজখাপন ইউনিয়নের কাচারীপাড়া গ্রামে ফুলেশ্বরী নদীর তীরে অবস্থিত।
দিল্লীর আখড়া মুঘল সম্রাট জাহাঙ্গীরের শাসনামলে নির্মিত। এটি মিঠামইন উপজেলায় অবস্থিত।
এক গম্বুজবিশিষ্ট প্রায় ৩৫০ বছরের পুরনো ঐতিহাসিক আওরঙ্গজেব মসজিদটি কিশোরগঞ্জ জেলার পাকুন্দিয়া উপজেলার নারান্দী ইউনিয়নের শালংকায় অবস্থিত। মুঘল সম্রাট আওরঙ্গজেবের শাসনামলে এটি নির্মাণ করা হয়েছে বলে এর নাম তৎকালীন সম্রাটের নামানুসারেই রাখা হয়েছে।
মানব বাবুর বাড়ি হোসেনপুর উপজেলার গোবিন্দপুর ইউনিয়নের গাঙ্গাটিয়া গ্রামে অবস্থিত। ১৯০৪ সালে জমিদারির পত্তন হলে ব্রিটিশ জেপি ওয়াইজের কাছ থেকে জমিদারি কিনে নেন গাঙ্গাটিয়ার ভূপতিনাথ চক্রবর্তী। সেখানেই তিনি এই বাড়িটি নির্মাণ করেন।
সড়কপথে ভৈরব ও আশুগঞ্জের মধ্যে অবাধ যোগাযোগের জন্য মেঘনা নদীর উপর নির্মিত নান্দনিক এক সেতুর নাম সৈয়দ নজরুল ইসলাম সেতু (Sayed Nazrul Islam Bridge)। ১৯৯৯ সালে সেতুটির নির্মাণ কাজ শুরু হয়ে ২০০২ সালে শেষ হয়। ঢাকা-সিলেট মহাসড়কে অবস্থিত ১.২ কিলোমিটার দৈর্ঘ্য এবং ১৯.৬০ মিটার প্রস্থ বিশিষ্ট এই সেতুটিতে ৭টি ১১০ মিটার স্প্যান এবং ২টি ৭৯.৫ মিটার স্প্যান রয়েছে। সৈয়দ নজরুল ইসলাম সেতুর পূর্ব নাম ছিল বাংলাদেশ-যুক্তরাজ্য মৈত্রী সেতু, যা ২০১০ সালে পরিবর্তন করা হয়। যদিও স্থানীয়দের কাছে সেতুটি ভৈরব ব্রিজ নামে অধিক পরিচিত।
সৈয়দ নজরুল ইসলাম সেতু বা ভৈরব ব্রীজের ঠিক পাশেই রয়েছে ১৯৩৭ সালে নির্মিত রাজা ৬ষ্ঠ জর্জ রেল সেতু, যার অন্য নাম হাবিলদার আব্দুল হালিম রেলসেতু। বর্তমানে জর্জ রেল সেতুর পাশে আরো একটি নতুন রেল সেতু নির্মাণ করা হয়েছে। সৈয়দ নজরুল ইসলাম সেতুর নিচে মেঘনা নদীর তীরে প্রতিদিন বিপুল সংখ্যক দর্শনার্থীদের আগমণ ঘটে। নদী তীরকে তাই নানান প্রাকৃতিক উপকরণে সাজানো হয়েছে। ফলে প্রাকৃতিক পরিবেশে মুক্ত হাওয়ায় সময় কাটানোর জন্য সৈয়দ নজরুল ইসলাম সেতু বিপুল জনপ্রিয় এক স্থানে পরিণত হয়েছে।
তালজাঙ্গা জমিদার বাড়ি
তালজাঙ্গা জমিদার বাড়ি কিশোরগঞ্জ জেলার তাড়াইল উপজেলার এক ঐতিহাসিক জমিদার বাড়ি। তালজাঙ্গা জমিদার বাড়িটি প্রায় একশ বছর আগে জমিদার বাড়ি হিসেবে প্রতিষ্ঠিত হয়। জমিদার বাড়িটির প্রতিষ্ঠাতা ছিলেন জমিদার রাজ চন্দ্র রায়। যিনি ছিলেন শিক্ষিত জমিদার, তখনকার সময়ের এম. এ. বি. এল. ডিগ্রিপ্রাপ্ত উকিল ছিলেন। তিনি ১৯১৪ সালে জমিদারি প্রতিষ্ঠা করার পর প্রায় ৩৩ বছর পর্যন্ত অর্থাৎ ১৯৪৭ সাল পর্যন্ত জমিদারি করেন। তার জমিদারি শেষ হয় তার মৃত্যুর মধ্য দিয়ে। তারপর এই জমিদার বাড়ির জমিদার হন তার ছেলে মহিম চন্দ্র রায়। মহিম চন্দ্র রায়ও বাবার মত ছিলেন শিক্ষিত এবং এম.এ.বি.এল ডিগ্রিপ্রাপ্ত একজন উকিল। তিনি কলকাতা থেকে ডিগ্রী নেওয়ার পর ময়মনসিংহ জজ কোর্টে আইন ব্যবসা শুরু করেন এবং সেখানকার সভাপতিও ছিলেন।
উল্লেখযোগ্য শিক্ষাপ্রতিষ্ঠান
থাম্ব|আল জামিয়াতুল ইমদাদিয়ার প্রাঙ্গণ থাম্ব|পাকুন্দিয়া আদর্শ মহিলা কলেজের একাংশ
অ্যান্থনি ম্যাকগ্রা
অ্যান্থনি ম্যাকগ্রা (Anthony McGrath; জন্ম: ৬ অক্টোবর, ১৯৭৫) পশ্চিম ইয়র্কশায়ারের ব্রাডফোর্ড এলাকায় জন্মগ্রহণকারী ইংরেজ কোচ ও সাবেক আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ২০০০-এর দশকের শুরুরদিকে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন ‘গ্রিপার’ ডাকনামে পরিচিত অ্যান্থনি ম্যাকগ্রা। বর্তমানে তিনি এসেক্স দলের প্রধান কোচের দায়িত্বে রয়েছেন।
প্রথম-শ্রেণীর ক্রিকেট
মার্টার্স কলেজিয়েট স্কুলে অধ্যয়ন করেছেন তিনি। ১৯৯৫ সাল থেকে ২০১২ সাল পর্যন্ত অ্যান্থনি ম্যাকগ্রা’র প্রথম-শ্রেণীর খেলোয়াড়ী জীবন চলমান ছিল। তন্মধ্যে, ২০০৩ ও ২০০৯ সালে ইয়র্কশায়ার দলের অধিনায়কের দায়িত্ব পালন করেছেন তিনি। রাগবি লীগ ও রাগবি ইউনিয়ন কোচ ড্যামিয়েন ম্যাকগ্রা’র কনিষ্ঠ ভ্রাতা তিনি।
পরিচ্ছন্ন ও উদীয়মান ব্যাটসম্যান হিসেবে ১৯ বছর বয়সে ১৯৯৫ সালে ইয়র্কশায়ার দলের পক্ষে খেলোয়াড়ী জীবনের সূত্রপাত ঘটান। তবে, ক্যাপ লাভ করেন ১৯৯৯ সালে। মূলতঃ ড্রাইভের দিকেই অধিক মনোনিবেশ ঘটাতেন। ঐ বছরে উইজডেনে তার খেলোয়াড়ী জীবনের ভবিষ্যৎ সম্পর্কে উত্তরণের কথা প্রকাশ করা হয়। পরের মৌসুমে ৯৯৯ রান তুলে নাসের হুসেনের নেতৃত্বে পাকিস্তানে ইংল্যান্ড এ দলের সদস্যরূপে খেলার সুযোগ পান।
তবে, এর পরপরই তার খেলোয়াড়ী জীবন উল্টোদিকে বাঁক নেয়। তাকে দলে সুইং বোলার হিসেবে রাখা হয় ও মাঝে-মধ্যে কিছু দর্শনীয় ব্যাটিংশৈলী উপহার দিতেন। ২০০২ সালে ইয়র্কশায়ারের পক্ষে চ্যাম্পিয়নশীপের বোলিং গড়ে শীর্ষ স্থানে ছিলেন। ২৭.৬৬ গড়ে ১৮ উইকেট পান। পাশাপাশি ৩২.২২ গড়ে ৮০৩ রান তুলে ষষ্ঠ স্থান অধিকার করেছিলেন। এ পর্যায়ে গোলাপের খেলায় ব্যক্তিগত সেরা ১৬৫ রান করেন।
অধিনায়কত্ব লাভ
২০০৩ সালে ড্যারেন লেহম্যান কাউন্টি ক্রিকেট থেকে এক বছরের জন্যে না খেলার সিদ্ধান্ত নেন ও ইয়র্কশায়ার কর্তৃপক্ষ ইংল্যান্ড দলের খেলোয়াড় মাইকেল ভনকে অধিনায়কের অতিরিক্ত চাপ থেকে অব্যাহতি প্রদান করে অনেকটা বিস্ময়করভাবেই তাকে অধিনায়কের দায়িত্ব প্রদান করে। এর কয়েক সপ্তাহ পর জাতীয় দল নির্বাচকমণ্ডলীর কাছ থেকে আমন্ত্রণ বার্তা পান।
২০০৩ সালে অধিনায়কের দায়িত্বপ্রাপ্ত হন। তবে, এক বছর পরই আন্তর্জাতিক ক্রিকেটে মনোনিবেশ ঘটানোর লক্ষ্যে এ দায়িত্ব থেকে অব্যাহতি নেন। ২০০৬ সালটি সফলতার সাথে অতিবাহিত করেন। ৬০-এর অধিক গড়ে ১,২৯৩ রান সংগ্রহ করেছিলেন তিনি। তবে, ক্লাবের ফলাফলে তার এ সাফল্য অনেকাংশেই ম্লান হয়ে পড়ে। অল্পের জন্যে দলটি কাউন্টি চ্যাম্পিয়নশীপের প্রথম বিভাগ থেকে অবনমনের কবলে পড়েনি। ড্যারেন গফকে ইয়র্কশায়ারের অধিনায়কত্ব প্রদান এবং জ্যাকুয়েস রুডল্ফ ও ইউনুস খানকে চুক্তিবদ্ধ করার ফলে তিনি দলে অবস্থান করার সিদ্ধান্ত নেন। এরপর, ইয়র্কশায়ার দলে নিজের অবস্থান স্পষ্ট করেন ও দীর্ঘদিন দলে অবস্থানের আশাবাদ ব্যক্ত করেন।
স্বর্ণালী সময়
২০০৭ সালে ওল্ড ট্রাফোর্ডে অনুষ্ঠিত একদিনের গোলাপের খেলায় ১৩৫ রানের অপরাজিত ইনিংস খেলেন। এরপর, ফ্রেন্ডস প্রভিডেন্ট ট্রফিতে ডারহামের বিপক্ষে ও কাউন্টি চ্যাম্পিয়নশীপে কেন্টের বিপক্ষে উপর্যুপরী শতরান করেন। তার এ চমৎকার ক্রীড়াশৈলী চ্যাম্পিয়নশীপের বৃষ্টিবিঘ্নিত খেলায়ও অব্যাহত রাখেন ও ব্যক্তিগত মাইলফলক গড়েন। ১৬ জুলাই, ২০০৭ তারিখে এজবাস্টনে ওয়ারউইকশায়ারের বিপক্ষে ১৮৮ রানের অপরাজিত ইনিংস উপহার দেন।
২০০৯ সালে তার ব্যাটিংয়ে ছন্দ ফিরে আসে। কোন ক্রমে ইয়র্কশায়ার অবনমনের হাতে থেকে বেঁচে যায়। ২০০৯ সালে ক্লাবের অধিনায়কের দায়িত্ব পান। তবে, ২০০৯ সালে দল পরিচালনা করা থেকে বিরত থাকেন। এ প্রসঙ্গে মন্তব্য করেন যে, দলকে নেতৃত্ব দেয়ার ফলে তার খেলার মানে বিরূপ প্রভাব ফেলেছে। তাৎক্ষণিক ফলাফল পান। ব্যক্তিগত সর্বোচ্চ রানকে ২১১ রানে স্ফীত করে তুলেন। এজবাস্টনে আবারও তিনি ওয়ারউইকশায়ারের বিপক্ষে এ সফলতা পান।
২০১০ সালেও আরও সফলতর মৌসুম অতিবাহিত করেন। ঐ বছর অ্যান্ড্রু গেলের পরিবর্তে ম্যাকগ্রাকে পুনরায় অধিনায়কত্ব করা হয়। এ অবস্থানে থেকে ২০১০ সালে ১,২১৯টি প্রথম-শ্রেণীর রান তুলেন। এরফলে, তৃতীয়বারের মতো সহস্র রানের মাইলফলক স্পর্শ করেন। এছাড়াও, ৪০ ও ২০-ওভারের প্রতিযোগিতায় সফলতার স্বাক্ষর রেখেছিলেন তিনি। কিন্তু, হাঁটুর আঘাত ও পাছার সমস্যা পরবর্তী দুই মৌসুমেও প্রভাব ফেলে। এরফলে, তার খেলার সম্ভাবনাকে সীমাবদ্ধ করে তুলে। কয়েকটি খেলায় জয়সূচক ইনিংস খেলেন।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্ট ও চৌদ্দটি একদিনের আন্তর্জাতিকে অংশগ্রহণ করেছেন অ্যান্থনি ম্যাকগ্রা। ২২ মে, ২০০৩ তারিখে লর্ডসে সফরকারী জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। ৩১ জুলাই, ২০০৩ তারিখে একই মাঠে সফরকারী দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।
অ্যান্ড্রু ফ্লিনটফের আঘাতের কারণে ব্যাটিংয়ের পাশাপাশি বোলিংয়ে দক্ষ খেলোয়াড় খুঁজছিলেন ও ম্যাকগ্রাকে এ অবস্থানে সঠিক বিবেচনায় দলে রাখা হয়। তাৎক্ষণিকভাবে এর প্রভাব ফেলেন। জিম্বাবুয়ের বিপক্ষে উপর্যুপরী অর্ধ-শতরানের ইনিংস খেলেন। নিজস্ব প্রথম ছয় ওভারে তিন উইকেট তুলে নেন তিনি। ইংল্যান্ডের কোচ ডানকান ফ্লেচার তাকে একদিনের ক্রিকেটেও যুক্ত করেন। তবে, ফিল্ডিংয়ের কারণে সুবিধে পাননি তিনি।
২২ মে, ২০০৩ তারিখে লর্ডসে সফরকারী জিম্বাবুয়ে দলের বিপক্ষে অ্যান্থনি ম্যাকগ্রা’র টেস্ট অভিষেক ঘটে। অভিষেক ইনিংসে ৬৯ রান তুলেন। পাশাপাশি, বল হাতে নিয়ে ৩/১৬ বোলিং পরিসংখ্যান গড়েন। দ্বিতীয় টেস্টেও ৮১ রান তুলে নিজস্ব দ্বিতীয় অর্ধ-শতরানের ইনিংস হাঁকান তিনি। তৃতীয় টেস্ট খেলেন দক্ষিণ আফ্রিকার বিপক্ষে। এ পর্যায়ে ৩৪ রান করেন। নিজস্ব চতুর্থ ও চূড়ান্ত টেস্টে করেন ৪ ও ১৩ রান এবং ১/৪০ বোলিং পরিসংখ্যান গড়েন। এরপর, দল থেকে বাদ পড়েন তিনি।
অবসর
ক্রমাগত আঘাত ও হতাশায় কবলিত হয়ে ২০১৩ সালের পূর্বে অবসর গ্রহণের সিদ্ধান্ত নিতে বাধ্য হন। ২০১২ সাল শেষে পেশাদারী পর্যায়ের ক্রিকেট খেলা থেকে অবসর গ্রহণ করেন। ক্রিকেট থেকে অবসর গ্রহণের পর ইয়র্কশায়ার দলের পক্ষে কোচিং পরামর্শকের ভূমিকায় অবতীর্ণ হন। ফেব্রুয়ারি, ২০১৬ সালে এসেক্সের সহকারী প্রধান কোচ হিসেবে মনোনীত হন। সাবেক ইয়র্কশায়ারীয় সহকর্মী ক্রিস সিলভারউডের সহকারী হন তিনি।
নভেম্বর, ২০১৭ সালে এসেক্সের প্রধান কোচের পদ লাভ করেন। ২০১৯ সালে এসেক্সের দ্বৈত শিরোপা বিজয়ী দলকে কোচ হিসেবে পরিচালনা করেন ও প্রথমবার যে-কোন ক্লাবের পক্ষে এ সাফল্য পান। এক সপ্তাহের ব্যবধানে টি২০ ব্ল্যাস্ট ও কাউন্টি চ্যাম্পিয়নশীপের শিরোপা জয় করে তার দল।
সিটি হান্টার ৩-এর পর্ব তালিকা
সিটি হান্টার (シティーハンター) একটি জাপানি মাঙ্গা ধারাবাহিক যা সুকাসা হোজো দ্বারা লিখিত এবং চিত্রিত। অ্যানিমেতে রূপান্তরিত ধারাবাহিকটি সানরাইজ দ্বারা নির্মিত এবং ইয়োমিউরি টেলিভিশনে সম্প্রচারিত হয়েছিল।
সিটি হান্টার ৩, ১৯৮৯ সালের ১৫ অক্টোবর থেকে ২১ জানুয়ারি, ১৯৯০ পর্যন্ত ১৩টি পর্বে সম্প্রচারিত হয়েছিল। এর সূচনা সঙ্গীত ছিল তেতসুয়া কমুরোর রানিং টু হরিজোন এবং সমাপনী সঙ্গীত ছিল কিয়োমি সুজুকির আটসুকু নারেতেরা।
এটি পরবর্তীতে নভেম্বর ১৯৯০ থেকে এপ্রিল ১৯৯১-এর মধ্যে ৬টি ভিএইচএসে মুক্তি পায়। অ্যানিপ্লেক্স প্রকাশিত একটি বত্রিশ ডিস্কের ডিভিডি বক্সসেট সিটি হান্টার কমপ্লিট জাপানে ৩১শে আগস্ট, ২০০৫-এ প্রকাশিত হয়েছিল। সেটটিতে চারটি ধারাবাহিক, টিভি চলচ্চিত্র বিশেষ এবং অ্যানিমেটেড চলচ্চিত্রের পাশাপাশি একটি আর্ট বই এবং রিও এবং কাওরির চিত্র ছিল। সেট থেকে সিটি হান্টার ৩-এর ডিস্কগুলি ২৩ জুলাই, ২০০৮ তারিখে পৃথকভাবে প্রকাশিত হয়েছিল।
২ ডিসেম্বর, ২০০৩ তারিখে সিটি হান্টার ৩ এডিভি ফিল্মস দ্বারা উত্তর আমেরিকায় মুক্তি পায়।
লিসা র‌্যান্ডল
লিসা র‌্যান্ডল (Lisa Randall) (জন্ম ১৮ই জুন, ১৯৬২) হার্ভার্ড বিশ্ববিদ্যালয়ে পদার্থবিজ্ঞানের অধ্যাপক। পদার্থবিজ্ঞানে তার হাতেখড়ি নিউ ইয়র্ক শহরের স্টাইভসন্ট হাই স্কুলে পড়ার সময়। ন্যাশনাল ওয়েস্টিংহাউস সায়েন্স ট্যালেন্ট সার্চ-এ তিনি যুগ্মভাবে প্রথম স্থান লাভ করেন। তিনি হার্ভার্ড বিশ্ববিদ্যালয় থেকে পদার্থবিজ্ঞানে স্নাতক (১৯৮৩) ও পিএইচডি (১৯৮৭) ডিগ্রি লাভ করেন। তিনি ইউনিভার্সিটি অফ ক্যালিফোর্নিয়া অ্যাট বার্ক্‌লির প্রেসিডেন্ট্‌স ফেলো, লরেন্স বার্ক্‌লি ল্যাবরেটরির পোস্ট-ডক্টোরাল ফেলো ও হার্ভার্ড বিশ্ববিদ্যালয়ের জুনিয়র ফেলো ছিলেন। ১৯৯১ সালে তিনি এমআইটি-তে সহকারী অধ্যাপক হিসেবে যোগ দেন। ১৯৯৫ সালে সহযোগী অধ্যাপক পদে উন্নীত হন ও ১৯৯৭ সালে পূর্ণ অধ্যাপক হিসেবে টেনিউর পান। ১৯৯৮ থেকে ২০০১ সাল পর্যন্ত তিনি প্রিন্সটন বিশ্ববিদ্যালয় ও এমআইটি-তে যুগ্মভাবে পূর্ণ অধ্যাপক হিসেবে কাজ করেন। ২০০১ সালে তিনি হার্ভার্ডে পূর্ণ অধ্যাপক হিসেবে যোগ দেন।
তিনি প্রিন্সটন বিশ্ববিদ্যালয়ের পদার্থবিজ্ঞানের প্রথম মহিলা পূর্ণ অধ্যাপক এবং হার্ভার্ড ও এমআইটি-তে পূর্ণ অধ্যাপক পদপ্রাপ্ত প্রথম মহিলা তাত্ত্বিক বিজ্ঞানী। বিগত পাঁচ বছর যাবৎ তিনি তাত্ত্বিক পদার্থবিজ্ঞানের সবচেয়ে বেশিবার উদ্ধৃত রচয়িতা — এ সময়ে তাকে প্রায় ১০,০০০ বার উদ্ধৃত করা হয়েছে। তার সবচেয়ে বিখ্যাত দুটি গবেষণাপত্র হল: "A Large mass Hierarchy From a Small Extra Dimension" (প্রায় ২৫০০ উদ্ধৃতি) এবং "An Alternative to Compactification" (প্রায় ২৫০০ উদ্ধৃতি)। দুটি গবেষণাপত্রেই "কুঞ্চিত (Warped) জ্যামিতি/সময়-স্থান" নিয়ে আলোচনা করা হয়েছে এবং দেখানো হয়েছে একটি অতিরিক্ত মাত্রার সাহায্যে মহাকর্ষের অসীম অতিরিক্ত মাত্রা ও দুর্বলতা ব্যাখ্যা করা সম্ভব।
সংবেদী স্নায়ুতন্ত্র
thumb|মানব [[চক্ষু|চোখ হল ইন্দ্রিয় তন্ত্রের দর্শন এবং দর্শন তন্ত্রের মুখ্য উপাদান]]
ইন্দ্রিয় তন্ত্র (Sensory system) বলতে স্নায়ুতন্ত্রের একটি অংশকে বোঝায়, যেটি নানাবিধ ইন্দ্রিয়জাত তথ্য প্রক্রিয়া করে ।
কোন সংগ্রাহক অঙ্গ এবং সংগ্রাহক কোষসমূহ বিশ্বের যে বিশেষ অংশের প্রতি সাড়া দেয়, তাকে সংগ্রাহী জগৎ (receptive field) বলে । উদাহরণস্বরূপ , পৃথিবীর যেসব অংশের আলো মানুষের চোখের রড ও কোন কোষে এসে পড়ে , সেগুলিই চোখের সংগ্রাহী জগৎ । এ পর্যন্ত দর্শনেন্দ্রিয় , শ্রবণেন্দ্রিয় ও স্পর্শেন্দ্রিয়ের সংগ্রাহী জগৎ চিহ্নিত করা সম্ভব হয়েছে ।
বায়োমেডিক্যাল অ্যাডভান্সড রিসার্চ অ্যান্ড ডেভেলপমেন্ট অথোরিটি
দ্য "বায়োমেডিক্যাল অ্যাডভান্সড রিসার্চ অ্যান্ড ডেভেলপমেন্ট অথোরিটি" (বিএআরডিএ) মার্কিন যুক্তরাষ্ট্রের স্বাস্থ্য এবং জনপরিষেবা বিভাগের একটি দপ্তর যা জৈবিক, রাসায়নিক, বিকিরণগত এবং পারমানবিক ঝুঁকি সংশ্লিষ্ট যেকোনো জৈবসন্ত্রাস এবং মহামারী ইনফ্লুয়েঞ্জা এবং অন্যান্য সকল ভবিষ্যৎ রোগের প্রতিব্যবস্থা পরিকল্পনা এবং উন্নয়নের জন্য কাজ করে থাকে। ২০০৬ সালে মহামারী এবং সর্ব-ঝুঁকি প্রস্ততি আইনের আওতায় বারডা প্রতিষ্ঠিত হয় এবং প্রস্ততি এবং প্রতিক্রিয়া সংক্রান্ত দপ্তরের সহকারী সচিব বরাবর রিপোর্ট করা হয়। দপ্তরটি 'প্রজেক্ট বায়োশিল্ড' নামে একটি প্রকল্প পরিচালনা করে; যা রাসায়নিক, জৈবিক, বিকিরণগত বা পারমাণবিক (সিবিআরএন) আক্রমণের মতো জনস্বাস্থ্যগত জরুরী পরিস্থিতিতে সরকার যে টিকা এবং চিকিৎসাপদ্ধতিসমূহ ব্যবহার করতে পারে; তার গবেষণা, উন্নয়ন এবং মজুতকরণের জন্য অর্থায়ন করে।
আধুনিক গবেষণা ও উদ্ভাবনের প্রচার এবং বিভিন্ন চিকিৎসা সংক্রান্ত যন্ত্রপাতি, পরীক্ষা, ভ্যাকসিন এবং চিকিৎসার উন্নয়নের জন্য অনুদান এবং আনুষঙ্গিক অন্যান্য সহায়তা সরবরাহ করে জৈবচিকিৎসা শিল্পের সাথে বারডা কাজ করে। বিএআরডিএ স্ট্র্যাটেজিক ন্যাশনাল স্টকপাইল (এসএনএস) এর জন্য ওষুধ, ব্যক্তিগত সুরক্ষামূলক সরঞ্জাম (পিপিই) এবং ভ্যাকসিনের মতো উপকরণগুলির মজুত সংগ্রহ ও পরিচালনাও করে।
প্রতিষ্ঠা এবং আইনি ইতিহাস
বিএআরডিএ 2006 সালের মহামারী ও সর্ব-বিপদ প্রস্তুতি আইনের (পিএইচপিএ) চতুর্থ অধ্যায়ের ৪০১ তম শিরোনাম দ্বারা তৈরি এবং অনুমোদিত হয়েছিল। পিএইচপিএ জনস্বাস্থ্য পরিষেবা আইন সংশোধন করে সেই আইনে ৩১৯এল ধারা যুক্ত করে। সিবিআরএন, মহামারী, অতিমারী ও উদীয়মান রোগের হুমকির বিরুদ্ধে লড়াই করার জন্য পিএএইচপিএ বিভিন্ন কর্মসূচির জন্য নতুন কর্তৃপক্ষ সরবরাহ করেছিল, প্রস্তুতি ও প্রতিক্রিয়া (এএসপিআর) সহকারী সেক্রেটারির পাশাপাশি এএসপিআরকে বারডা রিপোর্টিংয়ের পদ স্থাপন করে এবং প্রজেক্ট বায়োশিল্ডে নির্মিত, এর আগে 2004 সালে তৈরি হয়েছিল।
২০০১ সালের ১১ ই সেপ্টেম্বর, মার্কিন যুক্তরাষ্ট্রে সন্ত্রাসবাদী হামলা এবং পরবর্তী সময়ে একই বছরে অ্যানথ্রাক্স হামলার পরে, পিএএইচপিএ জনস্বাস্থ্য সুরক্ষা এবং বায়োটেরিরিজম প্রিপারেশন অ্যান্ড রেসপন্স অ্যাক্ট ২০০২ পুনরায় অনুমোদিত করে। বিএআরডিএ ২০১৩ সালের মহামারী ও সর্ব-বিপদ প্রস্তুতি পুনর্নির্মাণ আইন (পিএইচপিআরএ) দ্বারা পুনরায় অনুমোদন পেয়েছিল এবং আবার ২০১২ সালের মহামারী ও সর্ব-বিপদ প্রস্তুতি এবং অ্যাডভান্সিং ইনোভেশন অ্যাক্টে (পিএইচপিএআই) অনুমোদিত হয়েছিল।
নেতৃত্ব
২০০৬ সালের সূচনা থেকে ২০০৮ সালের এপ্রিল পর্যন্ত বিএআরডিএর প্রথম পরিচালক ছিলেন পিএইচডি ক্যারল ডি লিন্ডেন, তিনি প্রধান উপ-পরিচালক এবং ভারপ্রাপ্ত পরিচালক উভয়েরই দায়িত্ব পালন করেছিলেন। এপ্রিল ২০০৮ থেকে ১৪ নভেম্বর, ২০১৬ পর্যন্ত পরিচালক ছিলেন রবিন এ রবিনসন পিএইচডি (ভাইরা বিজ্ঞান), বারডা ইনফ্লুয়েঞ্জা এবং উদীয়মান রোগ বিভাগের প্রাক্তন পরিচালক। তিনি রিক ব্রাইটের পরিচালকের পদে 15 ই নভেম্বর, 2016 থেকে 20 এপ্রিল, 2020 পর্যন্ত নিয়োজিত ছিলেন। পরবর্তীতে তাঁকে এই দায়িত্ব থেকে অব্যাহতি দেওয়া হয় যা করোনা মহামারী চলাকালীন মার্কিন যুক্তরাষ্ট্রে বিতর্কের সৃষ্টি করে। ২৩ শে এপ্রিল, ২০২০ থেকে গ্যারি ডিসব্রো (পিএইচডি) বিএআরডিএর পরিচালক হিসেবে দায়িত্ব পালন করছেন এবং তিনি পূর্বে মেডিকেল কাউন্টারমিজার প্রোগ্রামের পরিচালক এবং বারডায় সিবিআরএন বিভাগের পরিচালক ছিলেন। বিএআরডিএর প্রথম দিকের সমস্ত পরিচালক একই সাথে প্রস্তুতি ও প্রতিক্রিয়ার উপ-সহকারী সচিব হিসাবেও দায়িত্ব পালন করেছিলেন।
সাংগঠনিক কাঠামো
বিএআরডিএর ২০১১-২০১৬ বর্ষের কৌশলগত পরিকল্পনাটি এর কাঠামোকে পরিচালক কার্যালয়ের অধীনে সাতটি কার্যকরী বিভাগ হিসাবে বর্ণনা করেছে: রাসায়নিক, জৈবিক, বিকিরণগত এবং পারমাণবিক প্রতিব্যবস্থা (সিবিআরএন)
ইনফ্লুয়েঞ্জা
উন্নয়ন সুবিধাদি এবং প্রকৌশল
মডেলিং
কৌশলগত বিজ্ঞান এবং প্রযুক্তি
২০১৮ সালের জুনে বিএআরডিএ গবেষণা ইনোভেশন এবং ভেঞ্চারস বিভাগ (ডিআরআইভি) নামে একটি নতুন উদ্যোগ ঘোষণা করেছে, এটির DRIVe হলো স্বাস্থ্যসেবা পণ্যগুলির বিকাশ, তহবিল ও সহায়তা করার জন্য একটি ব্যবসায়িক পোর্টফোলিওর ।
ভূমিকা এবং উদ্দেশ্য
মার্কিন ফেডারেল সরকারের কাঠামোর মধ্যে বিএআরডিএ একটি অনন্য ভূমিকা পালন করে, ঔষধের সরবরাহে সহায়তা করে, জনস্বাস্থ্য সংক্রান্ত জরুরী পরিস্থিতিতে মার্কিন জাতীয় সুরক্ষার সাথে আপস করার জন্য বাজারজাত করার ক্ষেত্রে জরুরি হিসাবে বিবেচিত হয়। এ জাতীয় সহায়তা সরাসরি তহবিল সংগ্রহ, সংগ্রহ ও মেডিকেল কাউন্টারমেজারস (এমসিএম) মজুদ করা থেকে শুরু করে, প্রয়োজনে জরুরী ব্যবহারের অনুমোদন (ইইউ) সহ ইউএস এফডিএ অনুমোদন পেতে সহায়তা করে। এই জাতীয় বিরল জনস্বাস্থ্য সংস্থাগুলো প্রতিব্যবস্থা, জরুরি অবস্থা বা বড় আকারের ঔষধ নির্মাতা প্রতিষ্ঠানের জন্য বড় অংকের বিনিয়োগ করতে পারে না।
মার্কিন সরকারের মেডিকেল প্রতিব্যবস্থা অবকাঠামোতে এ জাতীয় ব্যবধানগুলিকে "মৃত্যু উপত্যকাকে নিকটবর্তী করা" হিসাবে বর্ণনা করা হয়েছে। এক্ষেত্রে বিএআরডিএ বেসরকারী শিল্পে উদ্যোগী পুঁজিপতি বা ব্যবসায় ত্বরান্বিতকারীদের অনুরূপ সেবা সরবরাহ করে, যদিও এফডিএ দ্বারা অনুমোদিত চূড়ান্ত পণ্য থেকে বিএআরডিএ কোনো আর্থিক অংশ গ্রহণ করে না।
বিএআরডিএ পিএইচএমএমসিএর সাথে জোটবদ্ধ হয়ে কাজ করে। এই কার্যক্রমের মধ্যে রয়েছে:
বাজেট
জনস্বাস্থ্য জরুরী পরিস্থিতিতে বিএআরডিএ'র বাজেট কংগ্রেস থেকে বর্ধিত করা যেতে পারে।
২০১০-১২ অর্থবছরে, বিএআরডিএ'র বার্ষিক বাজেট ছিল প্রায় $ ১.৬ বিলিয়ন ডলারযার মধ্যে বিএআরডিএ দ্বারা পরিচালিত বা পরিচালিত প্রকল্পগুলির ব্যয় অন্তর্ভুক্ত ছিল।  COVID-19 সঙ্কটের কারণে কোনও অতিরিক্ত কংগ্রেসনাল বরাদ্দ না পেয়েও, ২০১০-২০১৮ অর্থবছরের প্রস্তাবিত বাজেট ২০১৮  অর্থবছরে ১.০২ বিলিয়ন ডলার থেকে $১.২৭ বিলিয়ন ডলারে  বৃদ্ধি পেয়েছিল। এই অর্থের মধ্যে চিকিৎসা সংক্রান্ত প্রতিব্যবস্থার জন্য ৫১২ মিলিয়ন মার্কিন ডলার, অ্যান্টিবায়োটিক প্রতিরোধী ব্যাকটেরিয়া নিয়ে গবেষণার জন্য ১৯২ মিলিয়ন মার্কিন ডলার এবং এআরডি প্রকল্পের জন্য ২৬০ মিলিয়ন মার্কিন ডলার অন্তর্ভুক্ত ছিল।
২০২০ সালের অর্থবছরে বিএআরডিএ এর মোট বাজেট ছিল ১.৬ বিলিওন মার্কিন ডলার। এর মধ্যে এআরডি (অ্যাডভান্সড রিসার্চ অ্যান্ড ডেভেলপমেন্ট) এর ৩২২ মিলিয়ন মার্কিন ডলার এবং প্রজেক্ট বায়োশিল্ড এর ৭৩৫ মিলিয়ন মার্কিন ডলার অন্তর্ভুক্ত ছিল।
প্রয়োজনীয়তা নির্ধারণ
মহামারী, ইনফ্লুয়েঞ্জা, সিবিআরএন হুমকি এবং উদীয়মান রোগের মতো জনস্বাস্থ্যের জরুরী অবস্থার হুমকি হ্রাস করতে বিএআরডিএ চিকিৎসা সংক্রান্ত প্রতিব্যবস্থাসমূহের প্রয়োজনীয়তা নির্ধারণ করে। পূর্বোক্ত প্রয়োজনীয়তাগুলি বার্ডার কাছে গ্রহণযোগ্য চিকিৎসা সামগ্রী উৎপাদনের ক্ষেত্রে ব্যক্তিগত শিল্পোদ্যোগের কাছে একটি ন্যূনতম মানদণ্ড নির্ধারণ করে।
প্রণয়ন
ফেডারাল সরকার এবং জনস্বাস্থ্য জরুরী মেডিকেল কাউন্টারমিয়ারস এন্টারপ্রাইজ (পিএইচএমইসিই) জুড়ে স্টেকহোল্ডারগুলি প্রয়োজনীয়তা নির্দিষ্ট করে। একবার প্রতিষ্ঠিত হয়ে গেলে, এই প্রয়োজনীয়তাগুলি বার্ডার উন্নত গবেষণা এবং বিকাশ, পাশাপাশি অধিগ্রহণকে চালিত করে। সিবিআরএন হুমকির জন্য এইচএইচএস ফেমস বাস্তবায়ন পরিকল্পনায় প্রকাশিত পরিকল্পনা এবং অগ্রাধিকারের সাথে সামঞ্জস্য রেখে প্রয়োজনীয়তা তৈরি করা হয়।
মহামারী ইনফ্লুয়েঞ্জা
প্যান্ডেমিক ইনফ্লুয়েঞ্জা প্রতিরোধে প্রয়োজনীয় পদক্ষেপগুলো "প্যান্ডেমিক ইনফ্লুয়েঞ্জার জন্য প্রণীত জাতীয় কৌশল" এবং "এইচএইচএস প্যানডেমিক ইনফ্লুয়েঞ্জা পরিকল্পনা" তে প্রতিষ্ঠিত কৌশলগত উদ্দেশ্যগুলি দ্বারা নির্ধারিত হয়।
সামগ্রিক ছবি
বিএআরডিএ'র অন্যতম প্রধান লক্ষ্য হলো উন্নত গবেষণা ও বিকাশের (এআরডি) মাধ্যমে প্রতিচিকিৎসাব্যবস্থার একটি শক্তিশালী এবং গতিশীল উৎস তৈরি করা। এর লক্ষ্য হলো প্রতিটি প্রোগ্রামে একাধিক পণ্যকে চিকিৎসাসংক্রান্ত প্রতিব্যবস্থা মোতায়েন করা এবং টেকসই উৎপাদন নিশ্চিত করতে বহুপণ্য উৎপাদনকারীদের পোর্টফোলিও প্রতিষ্ঠা করা।
বিএআরডিএ চিকিৎসাসংক্রান্ত প্রতিব্যবস্থার মধ্যে ভ্যাকসিন, অ্যান্টিমাইক্রোবায়াল ড্রাগস, থেরাপিউটিক পণ্য, ডায়াগনস্টিকস এবং অ-ফার্মাসিউটিক্যাল মেডিকেল সরবরাহের পাশাপাশি রাসায়নিক, জৈবিক, বিকিরণগত এবং পারমাণবিক হুমকি (সিবিআরএন), মহামারী ইনফ্লুয়েঞ্জা (পিআই) এবং সম্ভাব্য জরুরি জনস্বাস্থ্য ঝুঁকির কাজ ব্যবহৃত যন্ত্রপাতি অন্তর্ভুক্ত রয়েছে।
ইনফ্লুয়েঞ্জা
বিএআরডিএ'র অন্যতম গুরুত্বপূর্ণ ক্রিয়াকলাপের মধ্যে রয়েছে ইনফ্লুয়েঞ্জা এবং উদীয়মান সংক্রামক রোগ বিভাগ। এই প্রোগ্রামটি ভ্যাকসিন, থেরাপিউটিক পণ্য এবং চিকিৎসা সংক্রান্ত প্রতিব্যবস্থার উন্নয়নের লক্ষ্যে কাজ করছে।
স্নায়ু এজেন্ট
স্নায়ু এজেন্ট এবং অন্যান্য রাসায়নিক অস্ত্র সিবিআরএন হুমকির বিরুদ্ধে লড়াইয়ের জন্য একটি অগ্রাধিকার। উত্তর কোরিয়ার নেতা কিম জং-উনের ভাই-বোনকে মেরে ফেলা ভিভিএক্স গ্যাস স্নায়ু এজেন্টের একটি উদাহরণ। বিএআরডিএ মেরিডিয়ান মেডিকেল টেকনোলজিস ( ফাইজারের সম্পূরক) দ্বারা বিকাশকৃত একটি জব্দ বিরোধী ওষুধ, মিডাজোলামও মজুত করে, নিউরোলজিকাল সিস্টেমে স্নায়ু এজেন্টগুলির প্রভাবকে কমানোর কাজে ব্যবহৃত।
অ্যান্টিবায়োটিক প্রতিরোধী ব্যাকটেরিয়া
২০১৭ সালের অক্টোবরে বিএআরডিএ সান ফ্রান্সিসকো ভিত্তিক বায়োফর্মাসিউটিক্যাল সংস্থা আছাওজেনের সাথে নয় মাসের জন্য ১২ মিলিয়ন ডলারের চুক্তি করেছে। এই চুক্তিতে সি-স্কেপ নামে একটি অ্যান্টিবায়োটিক প্রতিরোধী ব্যাকটেরিয়া নিয়ে কাজ করা হচ্ছে যা জৈবসন্ত্রাসের কাজে ব্যবহৃত রাসায়নিক এজেন্টের বিরুদ্ধেও কার্যকর।
মজুদকরণ প্রোগ্রাম
মূলত দুইটি বিষয়কে মাথায় রেখে বিএআরডিএ'র মজুতকরণ প্রোগ্রাম 'অ্যাডভান্সড ডেভেলপমেন্ট প্রোগ্রাম' এর আওতায় মজুত করে। এগুলো হলো:
মজুতকরণের জন্য বিএআরডিএ'র প্রোগ্রামগুলো এককালীন নয়, সেগুলোর লাইসেন্স সমাপ্ত হওয়া পর্যন্ত বহাল থাকে। বরং, প্রোগ্রামগুলিকে পরবর্তী পর্যায়ে বিকাশের সময় বর্ধনশীল মাইলফলক অধিগ্রহণকে অন্তর্ভুক্ত করার জন্য, এমন ইভেন্টগুলিকে এখনও বিকাশে উপলব্ধ করা যায় যা কোনও ইভেন্টে প্রস্তুতি বাড়াতে পারে, জরুরী ব্যবহারের অনুমোদনের জন্য মুলতুবি রয়েছে। এছাড়াও, লাইসেন্স-পরবর্তী দীর্ঘমেয়াদী প্রতিশ্রুতি সম্বোধন করার লক্ষ্যে আমরা মজুরির মাইলফলক প্রতিষ্ঠা করব।
সিবিআরএন মজুদকরণ প্রোগ্রাম
২০০৪ অর্থবছরে মার্কিন কংগ্রেস ১০ বছরের মেয়াদে সিবিআরএন চিকিৎসা প্রতিব্যবস্থা অর্জনের বায়োশিল্ড প্রকল্পকে সমর্থন করার জন্য প্রজেক্ট বায়োশিল্ড স্পেশাল রিজার্ভ ফান্ডকে (এসআরএফ) $ 5.6 বিলিয়ন ডলার বরাদ্দ করেছে। উচ্চতর অগ্রাধিকার সিবিআরএন হুমকির বিরুদ্ধে চিকিৎসা পাল্টা ব্যবস্থা সংগ্রহের জন্য অধিগ্রহণ কর্মসূচিতে সহায়তা করার জন্য বিএআরডিএ এই তহবিল ব্যবহার করেছিল। ফার্মাসিউটিক্যাল সংস্থাগুলিকে প্রতিব্যবস্থা উন্নয়নের জন্য এই তহবিল দেয়া ছিল। ২০২০ সালের জানুয়ারির মধ্যে, বিএআরডিএ কমপক্ষে ৫০টি পণ্যের জন্য এফডিএ অনুমোদন পেতে সহায়তা করেছিল।
মহামারী ইনফ্লুয়েঞ্জা মজুদকরণ প্রোগ্রামগুলি
মহামারী ইনফ্লুয়েঞ্জা জরুরী পরিপূরক তহবিল ব্যবহার করে বিএআরডিএ মহামারী মহামারী ইনফ্লুয়েঞ্জার জন্য প্রস্তুতির জন্য ভ্যাকসিন এবং অ্যান্টিভাইরাল মজুতের লক্ষ্যে দেশকে এগিয়ে নিয়ে যাচ্ছে।
কৌশলগত জাতীয় মজুত
২০০২ সালের জনস্বাস্থ্য সুরক্ষা ও জৈব-সন্ত্রাসবাদ প্রস্তুতি আইন আইন ও কৌশল সম্পর্কিত জাতীয় স্টকপাইল (এসএনএস) বজায় রাখতে ও বজায় রাখার জন্য স্বাস্থ্য ও মানবসেবা সচিবকে নির্দেশ দিয়েছে। এসএনএসের লক্ষ্য হলো সন্ত্রাসবাদী আক্রমণ বা অন্য কোনো জনস্বাস্থ্য সংক্রান্ত জরুরি পরিস্থিতিতে মার্কিন যুক্তরাষ্ট্রের জন্য জরুরি স্বাস্থ্য সুরক্ষা সরবরাহ করা।
এসএনএস হলো ছোট আকারের রোগের প্রাদুর্ভাব থেকে শুরু করে মাঝারি ঝুঁকির জরুরি অবস্থায় সহায়তা করার জন্য আমেরিকার বৃহত্তম জাতীয় ফার্মাসিউটিক্যালস এবং ঔষধ সরবরাহ প্রতিষ্ঠান। রাজ্য, স্থানীয়, উপজাতি এবং / বা আঞ্চলিক প্রশাসন তাদের নিজ প্রয়োজনে ফেডারেল সরকারের কাছে সহায়তার জন্য অনুরোধ করে; তখন যাতে দ্রুত সরবরাহ করা সম্ভব হয়; সেজন্য মজুতকরণ প্রকল্প কাজ করে। রাসায়নিক, জৈবিক, বিকিরণগত এবং/বা পারমাণবিক, পাশাপাশি মহামারী ইনফ্লুয়েঞ্জা এবং সন্ত্রাসবাদী আক্রমণ সহ যে কোনো জনস্বাস্থ্য সংক্রান্ত জরুরী পরিস্থিতি বিবেচনা করে এসএনএস পর্যাপ্ত সংখ্যক ভ্যাকসিন, অ্যান্টিমাইক্রোবিয়াল ঔষধ, থেরাপিউটিক পণ্য এবং অফার্মাসিউটিক্যাল মেডিকেল সরঞ্জাম সরবরাহ করে।
ইমারজেন্ট বায়োসলিউশনস অ্যানথ্রাক্স রোগের বিরুদ্ধে একমাত্র এফডিএ লাইসেন্সধারী ভ্যাকসিন তৈরি করে, যা বায়োথ্রাক্স নামে পরিচিত, যা সিডিসি দ্বারা অ্যানথ্রাক্স সংক্রমণ প্রতিরোধের জন্য প্রস্তাবিত।
এসএনএস'এর জন্য বিএআরডিএ'র সাথে ৪৫০ মিলিয়ন মার্কিন ডলারের চুক্তির অংশ হিসাবে, ইমারজেন্ট বটুলিজমের চিকিৎসার জন্য একমাত্র এফডিএ-লাইসেন্সধারী বটুলিনাম অ্যান্টিটোক্সিন, হ্যাপাভ্যালেন্ট বটুলিজম অ্যান্টিটোক্সিন (বিএটি )উৎপাদন করেছে। [v] কানাডাও এই হ্যাপাভ্যালেন্ট বটুলিজম অ্যান্টিটক্সিন (বিএটি) অনুমোদন করেছে।
মার্কিন যুক্তরাষ্ট্রের ফেডারেল সরকার ২০০১ সালে সেই সময়ের সবচেয়ে ভয়ানক জৈব আক্রমণ অ্যানথ্রাক্স হামলার পরে সিবিআরএন হুমকির বিরুদ্ধে একটি পরিকল্পনা অনুমোদন করে।
বায়োথ্রাক্স এর নির্মাতা প্রতিষ্ঠান ইমারজেন্ট বায়োসলিউশনস এর দ্বারা প্রস্ততকৃত আরেকটি অ্যানথ্রাক্স ভ্যাকসিন 'নুথ্রাক্স' এর উন্নয়নে বিএআরডিএ বিনিয়োগ করেছে। হোমল্যান্ড প্রিপেইডনেস নিউজ অনুসারে, বর্তমানে মজুতকৃত বায়োথ্রাক্স যেখানে তিনটি ডোজে কার্যকরী; সেখানে নুথ্রাক্স দুইটি ডোজের মাধ্যমেই প্রতিরক্ষা তৈরি করবে বলে আশা করা যায়।
উৎপাদন এবং অবকাঠামো নির্মাণ
জনস্বাস্থ্য সংক্রান্ত জরুরী পরিস্থিতির জন্য প্রতিরোধের প্রাপ্যতা নিশ্চিত করা বিএআরডিএ'র মিশনের কেন্দ্রীয় বিষয়। সময়োপযোগী, নির্ভরযোগ্য এবং পরিমিত ব্যয়ে প্রয়োজনীয় পণ্য ও অবকাঠামো উৎপাদন নিশ্চিত করা এর অন্তর্ভুক্ত।
চিকিৎসা প্রতিব্যবস্থা সংক্রান্ত সরঞ্জামাদি উৎপাদনের জন্য প্রয়োজনীয় অবকাঠামো অনলাইনে আনতে বিএআরডিএ একাধিক পন্থা গ্রহণ করেছে; নতুন নতুন সুবিধা দেওয়ার পাশাপাশি এটি বিদ্যমান সুবিধাদিকে আরো সহজ এবং সাবলীল করছে। দ্রুত সরবরাহের জন্য এটি ডোজ আকারে বিভিন্ন সুবিধা প্রদান করছে যাতে এটি সকলের জন্য আরামদায়ক হয়। জরুরি উৎপাদন ও বিতরণের জন্য বিএআরডিএ একটি নেটওয়ার্কও প্রতিষ্ঠা করেছে। বিভিন্ন শিল্পকারখানার মালিকদের সিহায়তায় বিএআরডিএ অবাণিজ্যিক কিন্তু প্রয়োজনীয় পণ্যের ক্ষেত্রেও বিনিয়োগ করছে।
নতুনত্বে অগ্রগতি
পিএইচপিএ বিএআরডিএ থেকে চিকিৎসা প্রতিব্যবস্থা এবং উন্নত পণ্য বিকাশে খরচ ও সময় হ্রাস করার জন্য অর্থ নিয়ে থাকে।। প্রতিব্যবস্থাগুলোর উন্নয়ন ও বিকাশ, গবেষণা সরঞ্জাম ও প্রযুক্তিতে বিনিয়োগ এবং দ্রুত রোগ নির্ণয়, ব্রড স্পেকট্রাম অ্যান্টিমাইক্রোবায়ালস এবং ভ্যাকসিন উৎপাদন প্রযুক্তি সহ কৌশলগত উদ্যোগগুলিকে প্রচার করতে গবেষণাকে সহায়তা করে। পিএইচপিএআই শিল্প সহায়তা এবং অংশীদারিত্বের মাধ্যমে উদ্ভাবনের প্রচারের জন্য বিএআরডিএ কর্তৃপক্ষকে সহায়তা করে।
এনআইএইচ, ডিওডি, সিডিসি, শিল্প এবং একাডেমিয়া সহ অন্যান্য অংশীদারদের সাথে কাজ করার জন্য বিএআরডিএ পদক্ষেপ নিয়েছে যাতে নতুন উপায়ে চিকিৎসা প্রতিব্যবস্থা আরো সহজ করা যায়।  বিভিন্ন প্রাণির মডেলে কার্যকারিতা পরীক্ষা, ইমিউন মড্যুলেশন এবং অন্যান্য ব্রড-স্পেকট্রাম পন্থা, অনাক্রম্যতা মূল্যায়ন এবং বিশ্লেষণাত্মক (শক্তি) পরীক্ষা এই কার্যক্রমের অন্তর্ভুক্ত।
মহামারী ইনফ্লুয়েঞ্জা থেকে মুক্তির উপায় উদ্ভাবনের জন্য বিএআরডিএ'র একটি প্রকল্প বিএআরডিএ'র "মিক্স এবং ম্যাচ" যা অধিকতর শক্তিশালী প্রতিরক্ষা পাওয়ার জন্য বিভিন্ন ধরনের অ্যান্টিযেন নিয়ে কাজ করবে। বিএআরডিএ একাধিক সংস্থা, প্রযুক্তি, প্ল্যাটফর্ম এবং পণ্যকে সহায়তা করার পরিকল্পনা জানিয়েছে। উদাহরণস্বরূপ, পিএএইচপিএ একটি "অবিশ্বাস" কর্তৃপক্ষ সরবরাহ করেছে যা বিএআরডিএ যে সংস্থাগুলির মধ্যে এই ধরনের সহযোগিতা সম্পাদন করা অন্যথায় কঠিন হতে পারে তাদের মধ্যে সহযোগিতার সুবিধার্থে ব্যবহার করেছে।
ফুজিফিল্ম কর্পোরেশন ২০১৭ সালের এপ্রিলে ঘোষণা করে যে তারা তাদের বায়োসিডিএমও বিভাগের উৎপাদন ক্ষমতা বাড়াতে ১৩০ মিলিয়ন মার্কিন ডলার বিনিয়োগ করবে। বিভাগটি জীববিজ্ঞান সংক্রান্ত যন্ত্রপাতির উন্নয়নে এই চুক্তির আওতায় মনোযোগ দিবে। বিএআরডিএ'র একটি অনুদানের সহায়তায় ফুজিফিল্ম ডায়োসিন্থ বায়োটেকনোলজিস মার্কিন যুক্তরাষ্ট্রের টেক্সাস রাজ্যে একটি উৎপাদন প্রকল্পে ৯৩ মিলিয়ন মার্কিন ডলার বিনিয়োগ করে। এই প্রকল্পটি স্তন্যপায়ী প্রাণিদের কোষ প্রকৌশল নিয়ে কাজ করবে এবং ২০১৮ সালে তাঁদের কার্যক্রম শুরু করার পরিকল্পনা করেছিল।
২০১৭ সালের এপ্রিলে সুইজারল্যান্ড-ভিত্তিক বাসিলিয়া ফার্মাসিউটিকা এবং ফুড অ্যান্ড ড্রাগ অ্যাডমিনিস্ট্রেশন মিলে বাসিলিয়া উদ্ভাবিত সেফটোবিপ্রোলের দুইটি তৃতীয় ধাপের ক্লিনিক্যাল পরীক্ষণ করার ব্যাপারে চুক্তিবদ্ধ হয়। ক্লিনিক্যাল পরীক্ষণ দুইটি "স্ট্যাফিলোকক্কাস অরিয়াস ব্যাকেরেমিয়া (রক্ত প্রবাহের সংক্রমণ) এবং তীব্র ব্যাকটিরিয়া ত্বক এবং ত্বকের গঠন সংক্রমণের চিকিৎসার জন্য সেফটোবিপ্রোল পরীক্ষা করবে। বাসিলিয়া বিএআরডিএ'র সাথে ২০১৬ সালে একটি চুক্তি স্বাক্ষর করে, যার মাধ্যমে এটি অ্যান্টিবায়োটিকের তৃতীয় পর্যায়ের ক্লিন্নিক্যাল পরীক্ষণ করবে। বিএআরডিএ প্রাথমিকভাবে ২০ মিলিয়ন ডলার তহবিল সরবরাহ করেছিল তবে ৪ থেকে ৫ বছর সময়কালে ১০০ মিলিয়ন ডলার পর্যন্ত সরবরাহ করতে পারে।
2017 সালে, বার্ডা ওয়াশিংটনের সিয়াটলের ইনবিওস ইন্টারন্যাশনাল ইনক এর সাথে তিন বছরের $ 8.1 মিলিয়ন চুক্তি স্বাক্ষর করেছে, " পয়েন্ট-অফ-কেয়ার ডায়াগনস্টিক টেস্ট তৈরি করতে যা কোনও রোগী সংক্রামিত হয়েছে কিনা 15 মিনিটের মধ্যে এটি নির্ধারণ করতে সক্ষম হতে পারে" জীবাণু যা অ্যানথ্রাক্সের কারণ হয়।
২০১৭ সালের সেপ্টেম্বরে, ভেলিকো মেডিকেলকে মানুষের প্লাজমা ট্রান্সফিউশনের কাজে শুষ্ক স্প্রে ব্যবহারের কাজে ব্যবহৃত প্রযুক্তি উন্নয়নের জন্য ১৫.৫০ মিলিয়ন মার্কিন ডলার পুরস্কৃত করে। বর্তমান হিমায়িত প্লাজমা সকল কাজে ব্যবহৃত হয়। হিমায়িত প্লাজমা সাধারণ তাপমাত্রায় এনে বিতরণ করতে ৪০ মিনিট বা তার বেশি সময় নিতে পারে। ফিয়ার্স বায়োটেকের মতে, “ভেলিকোর স্প্রে ড্রাইড প্লাজমা প্রযুক্তি (এসপিডিপিটিএম) চক্রাকার পানিশূন্যতা প্রতিরোধ করে প্রচলিত হিমায়িত প্লাজমার পরিবর্তে রক্তকে শুকনো পাউডার হিসেবে সংরক্ষণ করতে পারে। এটি হাসপাতালের জরুরী কক্ষ, অপারেটিং স্যুট এবং নিবিড় পরিচর্যা ইউনিটসমূহে - পাশাপাশি সামরিক বা ক্ষেত্রের হাসপাতালে স্থাপনেও কার্যকর হবে বলে আশা করা হচ্ছে।
২০০৫ সালের জুলাই মাসে স্বাস্থ্য, শিক্ষা, শ্রম এবং ভাতা সংক্রান্ত কমিটির সামনে শুনানির সময় প্রকল্পের প্রথম সিইও এবং পরিচালক তারা ও'টুল (এমডি, এমপিএইচ) এই প্রকল্পের ভূমিকাকে বায়োডারপা হিসেবে উল্লেখ করেছেন।
অ্যানথ্রাক্স
২০০১ সালে মার্কিন যুক্তরাষ্ট্রে অ্যানথ্রাক্স হামলার পর থেকে বিএআরডিএ অ্যানথ্রাক্সের জন্য ডায়াগনস্টিকস, থেরাপিউটিক্স এবং ভ্যাকসিন সংক্রান্ত গবেষণা ও বিকাশকে সমর্থন করেছে। থেরাপিউটিক্স অ্যান্টিবায়োটিকের অন্তর্ভুক্ত হলো Tetraphase ফার্মাসিউটিক্যালসের XERAVA, Achaogen এর ZEMDRI,   Gepotidacin এর গ্র্যাক্সোস্মীথক্লাইন এবং Spero থেরাপিউটিক্স এর SPR994। ২০১৮ সালের জুলাইয়ে বিএআরডিএ এবং ডিফেন্স থ্রেট রেডাকশন এজেন্সি SPR994 উন্নয়নের জন্য স্পেরোকে ৫৪ মিলিয়ন মার্কিন ডলার পুরস্কৃত করে।মাল্টি-ড্রাগ রেজিস্ট্যান্ট (এমডিআর) ব্যাকটেরিয়ার চিকিৎসার ক্ষেত্রেও এসপিআর৯৯৪ এর ব্যবহার রয়েছে। আবেদন রয়েছে।
বিএআরডিএ এছাড়াও অ্যান্টিটক্সিন উন্নয়নে সহায়তা দিচ্ছে  Cangene এর Anthrasil (২০১৫ সালের মার্চে এফডিএ অনুমোদন) এবং Elusys থেরাপিউটিক্স এর Anthim (২০১৬ সালের মার্চে এফডিএ অনুমোদন)। বিএআরডিএ  অ্যানথ্রাক্স ভ্যাকসিন উন্নয়নেও সহায়তা করছে। এর মধ্যে রয়েছে বায়োথ্রাক্স (এভিএ), ফাইনেেক্সের ইমার্জেন্ট বায়ো সলিউশনস এর এভি৭৯০৯, পিফেনেক্সের পিএক্স৫৬৩এল এবং অ্যালটিম্মুনের ন্যাসোশিল্ড।
বটুলিজম
বটুলিজম বোটুলিনাম টক্সিন দ্বারা সৃষ্ট, যা মারাত্মক পরিচিত বিষাক্ত উপাদানগুলোর মধ্যে একটি। বোটুলিজম সৃষ্টিকারী ব্যাকটিরিয়া সাধারণত জৈবসন্ত্রাস আক্রমণ ব্যতীত বটুলিজম প্রাদুর্ভাবকে মার্কিন যুক্তরাষ্ট্রে বিরল হিসেবেই দেখা হয় যদিও বিভিন্ন ব্যাকটেরিয়ার আক্রমণে এটি প্রাকৃতিকভাবেই ঘটে থাকে। কৌশলগত জাতীয় স্টকপাইল (এসএনএস) এর আওতায় বিএআরডিএ বটুলিজম অ্যান্টিটক্সিনের সরবরাহ বজায় রাখে।
কোভিড-১৯
জুনের হিসেবে, অপারেশন র‍্যাপ স্পিড থেকে সাতটি কোম্পানিকে তাঁদের নিজস্ব ভ্যাকসিন উৎপাদন এবং উন্নয়নের জন্য বাছাই করা হয়েছিল; এগুলো হলো - জনসন অ্যান্ড জনসন (জনসন ফার্মাসিউটিক্যাল), অ্যাস্ট্রোজেনেকা-অক্সফোর্ড বিশ্ববিদ্যালয়, ফাইজার-বায়োএনটেক, মডার্না, মার্ক, ভ্যাক্সার্ট এবং ইনভায়ো। জুনের শেষ নাগাদ বিএআরডিএ থেকে দেওয়া তহবিলের মোট পরিমাণ ছিল প্রায় ২ বিলিয়ন ডলারেরও বেশি, যাদের মধ্যে অ্যাস্ট্রাজেনেকাকে দেওয়া ১.২০ বিলিয়ন মার্কিন ডলার ছিল সর্বোচ্চ এবং তারপরে ছিল মডার্নাকে দেওয়া ৪৮৩ মিলিয়ন মার্কিন ডলার।
২০২০ সালের জুনে, বিএআরডিএ এবং মার্কিন প্রতিরক্ষা অধিদফতর সিলিকন ডাই অক্সাইড ম্যাটেরিয়ালস সাইন্সের সাথে ১৪৩ মার্কিন ডলারের একটি চুক্তি করে যাতে কোভিড এর ঔষধ এবং ভ্যাকসিনের ভায়াল এবং সূচ উৎপাদন নিয়ে আলোচনা হয়।
ইবোলা
২০১৪ সালের পশ্চিম আফ্রিকার ইবোলা ভাইরাস মহামারী (যার ধারাবাহিকতায় ২০১৮ সালে কিভু ইবোলা মহামারী শুরু হয়), বিএআরডিএ ইবোলা এর প্রথম ভ্যাকসিন তৈরিতে সহায়তা করে যা BioProtection সিস্টেম এর তৈরি ERVEBO, যা নিউলিঙ্ক জেনেটিক্স ইনকর্পোরেটেড (বর্তমানে Lumos ফার্মা )। এ এএসপিআর ২০১৯ সালের ডিসেম্বর মাসে ইআরভিইবিও ভ্যাকসিনের ঘোষণা দেয়। ২০১৪ সালে নিউলিঙ্ক জেনেটিক্স জায়ের ইবোলা ভাইরাসের জন্য নতুন ভ্যাকসিনকে লাইসেন্স দেয় এবং পরে মার্ক সেটাকে বাজারে নিয়ে আসে। কঙ্গো ডেমোক্রেটিক রিপাবলিক (ডিআরসি) এর ২০১৮ সালের ইবোলা ভাইরাস মহামারীতে এটি সফলভাবে ব্যবহৃত হয়েছিল।
গুটিবসন্ত
গুটিবসন্ত একটি অত্যন্ত সংক্রামক এবং সম্ভাব্য মারাত্মক রোগ যা ভ্যারিওলা ভাইরাস দ্বারা সংঘটিত হয়। যদিও আমেরিকা ১৯৭২ সালে এই রোগের টিকাদান বন্ধ করে দেয় এবং বিশ্ব স্বাস্থ্য সংস্থা (ডব্লুিওএইচও) এর মতে ১৯৮০ সালে এটি মার্কিন যুক্তরাষ্ট্র থেকে বিলুপ্ত হয়ে যায় (সর্বশেষ জানামতে প্রাকৃতিকভাবে ঘটে যাওয়া গুটিবসন্তের ঘটনা ১৯৭৭ সালে সোমালিয়ায় দেখা গিয়েছিল); তা সত্ত্বেও এটি এখন পর্যন্ত সবচেয়ে ভয়াবহ জৈবসন্ত্রাস ঝুঁকি হিসেবে বিবেচিত হয়। বিএআরডিএ ২০১০ সালে গুটিবসন্ত ভ্যাকসিন সংগ্রহ করতে শুরু করে।  ২০১৮ সাল নাগাদ, বিএআরডিএ Siga টেকনোলজিস এর TPOXX (তখন পর্যন্ত একমাত্র এফডিএ অনুমোদিত), এবং এসএনএস'এর জন্য গুটিবসন্তের অ্যান্টিভাইরাল থেরাপি প্রায় কয়েক লক্ষ পরিমাণে মজুত করেছে  । 2019 সালে, বিএআরডিএ বায়োফ্যাকচারা'র সাথে গুটিবসন্তের অ্যান্টিবডি উৎপাদনের জন্য একটি অংশীদারি চুক্তির ঘোষণা করে ।
জিকা
২০২০ সালের গোড়ার দিকের তথ্য অনুযায়ী, জিকা ভাইরাসের জন্য বিএআরডিএ এখন পর্যন্ত কোনো পণ্য (ডায়াগনস্টিকস, থেরাপি বা ভ্যাকসিন) নিয়ে কাজ করছে না। তবে বিএআরডিএ কর্তৃপক্ষ জিকা প্রতিরোধের জন্য চার স্তরের একটি কর্মকৌশল ঘোষণা করেছে।
একীভূত জাতীয় জৈবসুরক্ষা সংক্রান্ত চিকিৎসা প্রতিব্যবস্থার সামগ্রিক রূপ
প্রতিরক্ষা অধিদফতর (ডিওডি) এবং এইচএইচএস প্রত্যেকে সুনির্দিষ্ট চিকিৎসা প্রতিব্যবস্থা শনাক্ত করে সেই অনুযায়ী কার্যক্রম পরিচালনা করে। ডিওডি যেখানে সামরিক বাহিনীকে সম্ভাব্য ঝুঁকি থেকে রক্ষার্থে কাজ করে, সেখানে এইচএইচএস বেসামরিক জনগণকে সিবিআরএন ঝুঁকি থেকে রক্ষার্থে কাজ করে। দৃষ্টি নিবদ্ধ রাখার আগে সশস্ত্র বাহিনীকে রক্ষা করার দিকে, যেখানে এইচএইচএসের মনোযোগ সিবিআরএন ইভেন্টে প্রকাশের পরে বেসামরিক জনগণের হুমকির প্রতিক্রিয়ায় রয়েছে।
তবে, চিকিৎসা প্রতিব্যবস্থা, প্রার্থী, সংস্থান এবং তথ্য যথাযথভাবে ভাগ করে নিয়ে সর্বোচ্চ অগ্রাধিকার নিশ্চিত করে সর্বোচ্চ পর্যায়ের হুমকির জন্য নিজেদের প্রস্তত করার জন্য প্রচুর সাধারণ ক্ষেত্র আছে। এইচএইচএস, ডিওডি এবং অন্যান্য অংশীদারদের সাথে মিলে বিএআরডিএ সিবিআরএন এবং চিকিৎসা সংক্রান্ত হুমকির বিরুদ্ধে অর্থ এবং প্রকল্প পরিচালনা করে একটি একীভূত জাতীয় জৈবসুরক্ষা চিকিৎসা ব্যবস্থা গড়ে তুলেছে এবং এ সংক্রান্ত অন্য প্রকল্পকে নেতৃত্ব দিচ্ছে। এই একীভূত প্রকল্পের সদস্যদের মধ্যে রয়েছে বিএআরডিএ, ন্যাশনাল ইনস্টিটিউট অফ অ্যালার্জি অ্যান্ড ইনফেকশাস ডিজিজ (এনআইএআইডি এর অন্তর্গত বায়োডেফেন্স প্রোগ্রাম, যা জাতীয় স্বাস্থ্য ইনস্টিটিউট (এনআইএইচ) এর অন্তর্ভুক্ত অন্যান্য ইনস্টিটিউটগুলিতে সমস্ত ধরনের বায়োডিফেন্স কার্যক্রম পরিচালনা করে এবং ডিওডি কেমিক্যাল অ্যান্ড বায়োলজিক্যাল ডিফেন্স প্রগ্রামের বিভিন্ন উপাদানের নিয়ন্ত্রণ করে।
বিতর্কসমূহ
২০২০ সালের এপ্রিল মাসে করোনা মহামারী চলাকালীন ডক্টর রিক ব্রাইটকে বিএআরডিএ'র সভাপতির পদ থেকে ইস্তফা থেকে ইউএস হাউস অফ রিপ্রেজেন্টিটিভের পক্ষ থেকে বলা হয়; যা নিয়ে পরবর্তীকালে ব্যাপক বিতর্কের সৃষ্টি হয়। ব্রাইট দাবি করেন যে, ঔষধ বা ভ্যাকসিন অন্য কোনো অবৈজ্ঞানিক ক্ষেত্রে অর্থ বিনিয়োগের বদলে বৈজ্ঞানিকভাবে কোনো সমাধান পাওয়ার জন্য কংগ্রেসকে বিলিয়ন বিলিয়ন ডলার বরাদ্দে উপদেশ দেওয়ার জন্য তাঁকে প্রত্যাহার করা হয়। মার্কিন যুক্তরাষ্ট্রে কোভিড ১৯ অতিমারী চলাকালীন ২০২০ সালের ২০ এপ্রিল এবং ডক্টর রিক ব্রাইটকে বারডা থেকে পরিচালক হিসেবে পদত্যাগ করতে নির্দেশ দেওয়া হয় । ব্রাইটকে পুনরায় জাতীয় স্বাস্থ্য ইনস্টিটিউটগুলিতে (এনআইএইচ) নিয়োগ দেওয়া হয়েছিল। রবার্ট ক্যাডলেক এমডি'কে তৎকালীন এই অভিযোগে অভিযুক্ত করা হয় ।
২০২১ সালের ২৭ জানুয়ারি মার্কিন বিশেষ কাউন্সেল অফিস একটি তদন্তমূলক প্রতিবেদন প্রেসিডেন্ট বিডেনের কাছে প্রেরণ করে যে এএসপিআর “কংগ্রেস থেকে বিএআরডিএ'র জন্য জরুরি অবস্থা যেমন - ইবোলা, জিকা, এবং বর্তমানের কোভিড ১৯ - বরাদ্দকৃত মিলিয়ন ডলার এএসপিআর অপব্যবহার করেছে। এইচএইচএস অফিস অফ ইন্সপেক্টর জেনারেল (ওআইজি) এর করা তদন্তে দাবি করা হয়, এএসপিআর সবসময় মার্কিন বরাদ্দকৃত অর্থের নিয়ম মেনে বিএআরডিএ পরিচালনা করেনি। স্পেশাল কাউন্সেল হেনরি কার্নার তার ট্রান্সমিটাল চিঠিতে রাষ্ট্রপতিকে লিখেন যে তিনি এএসপিআর কর্তৃক জনস্বাস্থ্যের জরুরী অবস্থার জন্য বরাদ্দকৃত লক্ষ লক্ষ ডলার অর্থের অপব্যবহার সম্পর্কে গভীরভাবে উদ্বিগ্ন বিশেষ করে দেশে যখন কোভিড-১৯ এর মহামারী চলছে। একইভাবে প্রায় এক দশক ধরে এই প্রতিষ্ঠানটি কীভাবে এরূপ কার্যক্রম চালিয়ে আসছে তা নিয়েও তিনি উদ্বিগ্ন।
সিকাম
thumb|মানুষে সিকাম ও অ্যাপেন্ডিক্স এবং তাদের রক্ত সরোবরাহ পাচনতন্ত্রে বৃহদন্ত্রের প্রথম ভাগ। ক্ষুদ্রান্ত্র আসলে বৃহদন্ত্রের একদম গোড়াতে প্রবেশ করে না। ক্ষুদ্রান্ত্রের পরেই খাদ্য বৃহদন্ত্রের অ্যাসেন্ডিং কোলন অংশে সম্মুখচালিত হয়। কিন্তু ক্ষুদ্রান্ত্র আর বৃহদন্ত্রের সংযোগস্থল থেকে বিপরীত গামী অন্ধ-গলি (ব্লাইন্ড পাউচ) হল সিকাম। মানুষের সিকাম খুব ক্ষুদ্র এবং ভার্মিফর্ম অ্যাপেন্ডিক্সে পর্যবসিত।
পশ্চাত-জঠর-পাচী (haind gut fermenting) প্রাণীদের সিকাম খুব লম্বা হয়। যেমন কোয়ালার সিকাম ২ মিটার লম্বা - বাকী পরিপাক নালীর প্রায় সমান। ক্ষুদ্র তৃণভোজী প্রাণীরা অধিকাংশই পশ্চাত-জঠর-পাচী। এদের খাদ্য অ্যান্টি-পেরিস্টলসিস দ্বারা সিকামে প্রবেশ করে। জল থেকে ডাঙায় প্রাণীদের বিবর্তনের (উভচর থেকে অ্যামনিয়োট উদ্ভবের) সময় ক্লোয়াকাযুক্ত কোলনের কাজই ছিল জল অপচয় রোধ। যতদিন নেফ্রনে হেনলীর লুপ বিবর্তিত না হয়েছে, প্রস্রাবকে জল-শোষণের জন্য ক্লোয়াকা থেকে কোলনে পরিচালনার উদ্দেশ্যে অ্যান্টি-পেরিস্টলসিসের উদ্ভব হয়। কিন্তু পরে কোলনের এই অংশ সেলুলোজ পাচনকারী ব্যাক্টেরিয়ার আবাসস্থল হয়ে দাঁড়ায়। খুব ছোটো স্তন্যপায়ী তৃণভোজী যেমন খরগোশদের পরিপাকনালী যথেষ্ট লম্বা নয় বলে খাদ্য একবারে পুরো হজম হয় না। এরা নিজের প্রথমবার অর্ধপাচিত মল দ্বিতীয় বার ভক্ষণ করে। এই আচরণকে মলভক্ষণ (coprophagy) বলে। এরকম ছোটো স্তন্যপায়ীদের অনেকে কেবল সিকামের মধ্যেকার ব্যাক্টেরিয়া পাচিত অংশ পান করে যাকে সিকোট্রফি (cecotrophy) বলে।
পারভেজ মেহেদী কোরেশী
পূর্ব জীবন
১৯৪৩ সালের ১ই অক্টোবর এক দরিদ্র চাষা পরিবারে মেহেদী জন্ম নেন পাঞ্জাব প্রদেশে। একটা গ্রাম্য উচ্চ বিদ্যালয় থেকে কোনো রকমে ম্যাট্রিক পাশ করে ১৯৬১ সালে পাকিস্তান বিমান বাহিনীতে চাকরি পেয়ে যান মেহেদী, ক্যাডেট হিসেবে তিনি প্রথমে কাকুলস্থিত পাকিস্তান মিলিটারি একাডেমীতে যোগ দেন, ওখানে তিনি পাকিস্তানের ভবিষ্যৎ সেনাপ্রধান এবং রাষ্ট্রপতি পারভেজ মোশাররফের সঙ্গে বন্ধুত্ব করেন যিনি সেনাবাহিনীতে কমিশনের জন্য পড়ছিলেন। আব্দুল আজিজ মীর্জা নামের আরো একজন ছিলেন যিনি মেহেদীর ঘনিষ্ঠ বন্ধুতে পরিণত হন তবে ইনি নৌবাহিনীতে কমিশনের জন্য অধ্যায়নরত ছিলেন।
মেহেদীকে সেনাবাহিনীর প্রশিক্ষণ শেষে রিসালপুরে বিমান বাহিনীর বৈমানিকদের প্রশিক্ষণ কেন্দ্রে পাঠানো হয়, এখান থেকে তিনি ১৯৬৪ সালে ৩৮তম বৈমানিক ক্যাডেট ব্যাচ থেকে বের হন।
মেহেদী কমিশন পান পাকিস্তান বিমান বাহিনীর কালো চিতা বলে খ্যাত নং ১৬ স্কোয়াড্রনে, লড়াকু বৈমানিক হিসেবে প্রথমেই তিনি এফ-৮৬ স্যাবর জঙ্গিবিমান চালানোর বিরল কৃতিত্ব লাভ করেন।
যুদ্ধ এবং বন্দীত্ব
১৯৬৫ সালে পাকিস্তানের সঙ্গে ভারতের একটি বড় যুদ্ধ শুরু হলে মেহেদীকে যুদ্ধে নামানো হয়, মেহেদী ছিলেন পাইলট অফিসার পদবীতে সবচেয়ে অধস্তন কর্মকর্তা। তিনি এফ-৮৬ জঙ্গিবিমান নিয়ে ভারতীয় বিমান ফল্যান্ড ন্যাটের সঙ্গে ডগফাইট করেন। ১৯৬৬ সালে মেহেদী ফ্লাইং অফিসার এবং ১৯৬৯ সালে ফ্লাইট লেফটেন্যান্ট হন।
ঊনসত্তর সালেই তিনি পূর্ব পাকিস্তানে বদলী হন, তাকে নং ১৪ স্কোয়াড্রনে যোদ্ধা হিসেবে নিয়োগ দেওয়া হয়। পরের বছর এই একই স্কোয়াড্রনের একটি ফ্লাইটের নেতৃত্ব দানের ক্ষমতা পান তিনি। মেহেদী বয়রার যুদ্ধে অংশগ্রহণ করেন যেটা যশোর এলাকায় ছিলো।
১৯৭১ সালের ২৩শে নভেম্বর মেহেদী ভারতীয় সেনাবাহিনীর সদস্যদের হাতে ধরা পড়ার সঙ্গে সঙ্গেই তাদের সৈনিকেরা তাকে রাইফেল দিয়ে পেটায়। ভারতীয় সেনাবাহিনীর একজন ক্যাপ্টেন তার সঙ্গে ভালো আচরণ করে তাকে সৈনিকদের হাত থেকে বাঁচিয়ে দেন। ভারতীয় সংবাদপত্র এবং রেডিওতে পাকিস্তান বিমান বাহিনীর ফ্লাইট লেফটেন্যান্ট পারভেজ মেহেদী কোরেশী নামের একজন বৈমানিক ধরা পড়েছেন - এ খবর ফলাও করে প্রকাশিত হয়; তাছাড়া ঢাকা বিমানঘাঁটির এয়ার অধিনায়ক (এয়ার অফিসার কমান্ডিং) এয়ার কমোডোর এনামুল হক এই খবরটি পশ্চিম পাকিস্তানে পাকিস্তান বিমান বাহিনী সদর দপ্তরে পাঠান এবং রাষ্ট্রপতি জেনারেল ইয়াহিয়া খানও এই সংবাদটি পেয়ে দুঃখ প্রকাশ করেন যে ভারতীয় সেনাবাহিনী তাদের ঐ পাইলটটাকে হত্যা করতে পারে।
ভারতীয় সামরিক বাহিনী পূর্ব পাকিস্তানের ঢাকায় অবস্থিত নং ১৪ স্কোয়াড্রনকে পুরোপুরি নিশ্চিহ্ন করার সিদ্ধান্ত নিয়েছিলো।
যুদ্ধ পরবর্তী জীবন
১৯৭৩ সালে মেহেদী ভারতের যুদ্ধবন্দ্বীত্ব থেকে রক্ষা পান, তিনি পাকিস্তানে এসে আবার যুদ্ধবিমান চালানোর অনুশীলন করেন, এবং ১৯৭৬ সালে তিনি পাকিস্তান বিমান বাহিনী ওয়ার কলেজ থেকে স্নাতকোত্তর ডিগ্রি লাভ করেন। এরপর মেহেদী বদলী হন পাঞ্জাবের সারগোদার কমব্যাট কমান্ডার্স স্কুলে পড়তে, তখন তার পদবী ছিলো স্কোয়াড্রন লিডার। ১৯৭৭ সাল থেকে ১৯৭৯ সাল পর্যন্ত মেহেদী উইং কমান্ডার পদবীতে সারগোদা বিমান ঘাঁটির নং ৯ স্কোয়াড্রনের অধিনায়কের দায়িত্ব পান। ১৯৮১ সাল থেকে ১৯৮৩ সাল পর্যন্ত মেহেদী গ্রুপ ক্যাপ্টেন মদমর্যাদায় সারগোদা বিমান ঘাঁটির অধিনায়ক ছিলেন। এই সময়ই মেহেদী যুক্তরাষ্ট্রের তৈরি জঙ্গিবিমান এফ-১৬ চালানোর অনুমতি পান।
১৯৯১ সাল থেকে ১৯৯৩ সাল পর্যন্ত মেহেদী সিন্ধু প্রদেশের সাউদার্ন এয়ার কমান্ডের অধিনায়ক ছিলেন এয়ার কমোডোর পদবীতে। এয়ার ভাইস মার্শাল পদবীতে তিনি নর্দান এয়ার কমান্ডের অধিনায়ক হন; ১৯৯৫ সালে চাকলালা বিমান ঘাঁটির অধিনায়ক হন। ১৯৯৭ সালে বিমান বাহিনী প্রধান হওয়ার আগ পর্যন্ত মেহেদী এয়ার মার্শাল পদবীতে বিমান বাহিনী সদর দপ্তরেই ছিলেন, তার নিয়োগ ছিলো উপ-বিমান বাহিনী প্রধান (সামরিক অভিযান) এর।
কার্গিল যুদ্ধের সময় এয়ার চীফ মার্শাল মেহেদী প্রধানমন্ত্রী নওয়াজ শরীফের নির্দেশে তার বিমান বাহিনীকে ভারতে হামলা করার নির্দেশ দিতে গিয়েছিলেন কিন্তু সেনাবাহিনীপ্রধান জেনারেল পারভেজ মুশাররফের কথা শুনে আগে কদম ফেলেননি।
শেলি লং
শেলি লং (Shelley Lee Long; জন্ম: ২৩ আগস্ট ১৯৪৯) হলেন একজন মার্কিন অভিনেত্রী ও কৌতুকাভিনেত্রী। তিনি টেলিভিশন সিটকম চিয়ার্স-এ ডায়ান চেম্বারস চরিত্রে অভিনয়ের জন্য সর্বাধিক পরিচিত। এই কাজের জন্য তিনি পাঁচটি এমি পুরস্কারের মনোনয়ন লাভ করেছেন, এবং ১৯৮৩ সালে হাস্যরসাত্মক ধারাবাহিকে সেরা অভিনেত্রী বিভাগে একটি পুরস্কার অর্জন করেছেন ও দুটি গোল্ডেন গ্লোব পুরস্কার অর্জন করেছেন। লং এই ধারাবাহিকের স্পিনঅফ ফ্রেজিয়ার-এ ধারাবাহিকে তার করা ডায়ান চেম্বারস চরিত্রে অভিনয় করেন। এই কাজের জন্য তিনি সেরা অতিথি অভিনেত্রী বিভাগে একটি এমি পুরস্কারের মনোনয়ন লাভ করেন। ২০০৯ সালে তিনি এবিসি চ্যানেলের হাস্যরসাত্মক ধারাবাহিক মডার্ন ফ্যামিলি-এ ডিডি প্রিচেট চরিত্রে অভিনয় করেন।
লং কয়েকটি চলচ্চিত্রে শ্রেষ্ঠাংশে অভিনয় করেছেন, তন্মধ্যে উল্লেখযোগ্য হল নাইট শিফট (১৯৮২), ইরেকনসিলেবল ডিফারেন্সেস (১৯৮৪), দ্য মানি পিট (১৯৮৬), আউট্রেজাস ফরচুন (১৯৮৭), হেলো অ্যাগেইন (১৯৮৭), ট্রুপ বেভারলি হিলস (১৯৮৯), দ্য ব্র্যাডি বাঞ্চ মুভি (১৯৯৫), আ ভেরি ব্র্যাডি সিক্যুয়েল (১৯৯৬) ও ডক্টর টি অ্যান্ড দ্য উইমেন (২০০০)।
প্রারম্ভিক জীবন
শেলি লং ১৯৪৯ সালের ২৩শে আগস্ট ইন্ডিয়ানা অঙ্গরাজ্যের ফোর্ট ওয়েনে জন্মগ্রহণ করেন। তার পিতা লিল্যান্ড লং রাবার ইন্ডাস্ট্রিতে কাজ করতেন এবং পরে শিক্ষকতায় যোগ দেন। তার মাতা ইভাডিন একজন স্কুল শিক্ষক ছিলেন। লং তার হাই স্কুলের বক্তৃতা দলে সক্রিয় ছিলেন এবং ইন্ডিয়ানা হাই স্কুল ফরেনসিক অ্যাসোসিয়েশনের প্রতিযোগিতায় অংশগ্রহণ করেন। ১৯৬৭ সালে তিনি ন্যাশনাল ফরেনসিক লিগের মৌলিক বক্তৃতা বিভাগে জাতীয় শিরোপা অর্জন করেন।
সাউথ সাইড হাই স্কুল থেকে পড়াশোনা শেষ করে তিনি নর্থওয়েস্টার্ন বিশ্ববিদ্যালয়ে নাট্যকলা বিভাগে ভর্তি হন, কিন্তু অভিনয় ও মডেলিং কর্মজীবন বেছে নেওয়ায় তিনি স্নাতক সম্পন্ন করতে পারেন নি। শিকাগো অঞ্চলে একটি বিজ্ঞাপন চিত্রের কাজ করার সময় তিনি প্রথম অভিনয়ের সুযোগ পান।
চট্টগ্রাম রপ্তানি প্রক্রিয়াকরণ অঞ্চল
চট্টগ্রাম রপ্তানি প্রক্রিয়াকরণ অঞ্চল (যা চট্টগ্রাম ইপিজেড নামে পরিচিত) বাংলাদেশের চট্টগ্রাম জেলার দক্ষিণ হালিশহরে অবস্থিত। বাংলাদেশের আটটি রপ্তানি প্রক্রিয়াকরণ অঞ্চলের মধ্যে প্রথম ও প্রধান এই ইপিজেডটি ১৯৮০ সালে বাংলাদেশ সরকার কর্তৃক সংসদে পাশ হওয়া আইনবলে ১৯৮৩ সালে প্রতিষ্ঠিত হয়। ২০১০ সালে, এফডিআই ম্যাগাজিনের একটি জরিপে সিইপিজেড প্রতিযোগিতামূলক সেরা খরচ বিভাগে তৃতীয় স্থান অর্জন করে এবং বিশ্বের ৭০০টি অর্থনৈতিক অঞ্চলের মধ্যে বিশ্ব র‍্যাংকিংয়ে সেরা অর্থনৈতিক সম্ভাবনাময় হিসাবে চতুর্থ স্থান অর্জন করে।
সাফারি (ওয়েব ব্রাউজার)
সাফারি (Safari) অ্যাপল ইনকর্পোরেটেড নির্মিত ওয়েবকিট ইঞ্জিন-ভিত্তিক ওয়েব ব্রাউজার। প্রথম মুক্তি পায় ২০০৩ সালে, ম্যাক ওএস প্যান্থারের সাথে; আইওএসের সাথে অন্তর্ভুক্ত ছিলো আইফোনের সে প্রথম সংস্করণ ২০০৭ সাল থেকে। অ্যাপলের ডিভাইসের ডিফল্ট ব্রাউজার এটি। ২০০৭ সাল থেকে ২০১২ সাল পর্যন্ত মাইক্রোসফট উইন্ডোজের জন্যে একটি সংস্করণ ছিলো।
চট্টগ্রাম বন্দর কর্তৃপক্ষ
চট্টগ্রাম বন্দর কর্তৃপক্ষ বাংলাদেশ সরকারের একটি স্বায়ত্তশাসিত সংস্থা। এটি দেশের প্রধান সামুদ্রিক বন্দর তথা চট্টগ্রাম বন্দর পরিচালনা ও ব্যবস্থাপনার দায়িত্বে নিয়োজিত। বাংলাদেশ সরকারের নৌপরিবহণ মন্ত্রণালয়ের অংশ হিসেবে একজন চেয়ারম্যান ও চার জন সদস্যের সমন্বয়ে গঠিত একটি বোর্ড চট্টগ্রাম বন্দরের সার্বিক কার্যক্রম পরিচালনা করে।
ইতিহাস
নৌপরিবহন মন্ত্রণালয়ের অধীনস্থ চট্টগ্রাম, মংলা এবং পায়রা বন্দরের মধ্যে চট্টগ্রাম বন্দর বাংলাদেশের প্রধান সামুদ্রিক বন্দর হিসেবে বিবেচিত। চট্টগ্রাম বন্দরে মূলতঃ আমদানী নির্ভর কন্টেইনারবাহী পণ্যাদি সরাসরি বন্দর এবং বহিঃনোঙ্গরে খালাস করা হয়। এটি সিঙ্গাপুর, হংকং, মালয়েশিয়ার পেনাংসহ এশীয় প্রশান্ত মহাসাগরীয় সামুদ্রিক বন্দরসমূহের মধ্যে অন্যতম কর্মব্যস্ত আন্তর্জাতিক সমুদ্র বন্দর।
ইংরেজ শাসন আমলের শুরুর দিকে ইংরেজ ও দেশীয় ব্যবসায়ীরা বার্ষিক এক টাকার বিনিময়ে নিজ ব্যয়ে কর্ণফুলি নদীতে কাঠের জেটি নির্মাণ করেন। পরে ১৮৬০ সালে প্রথম দুটি অস্থায়ী জেটি নির্মিত হয়। ১৮৮৭ সালে ট্টগ্রাম বন্দর কমিশনার গঠিত হয়। ১৮৮৮ সালে চট্টগ্রাম বন্দরে দুটি মুরিং জেটি নির্মিত হয় ও ২৫ এপ্রিল চট্টগ্রাম বন্দর কমিশনার কার্যকর করা হয়। ১৮৯৯-১৯১০ সালের মধ্যে চট্টগ্রাম বন্দর কমিশনার ও আসাম বেঙ্গল রেলওয়ে যুক্তভাবে চারটি স্থায়ী জেটি নির্মাণ করে। ১৯১০ সালে চট্টগ্রাম বন্দরের সাথে রেলওয়ে সংযোগ স্থাপিত হয়।
১৯২৬ সালে চট্টগ্রাম বন্দরকে বৃটিশ-ভারত সরকার কর্তৃক অন্যতম বৃহৎ বন্দর হিসেবে ঘোষণা করা হয়। ১৯৪৭ সালে ভারত বিভাজনের পর চট্টগ্রাম বন্দর তৎকালীন পূর্ব পাকিস্তান প্রদেশের বৃহত্তম সমুদ্র বন্দরে উন্নীত হওয়ায় ট্যারিফ বৃদ্ধি পাওয়ার পর, ১৯৬০ সালের জুলাই মাসে চট্টগ্রাম বন্দর কমিশনারকে চট্টগ্রাম বন্দর ট্রাস্ট হিসেবে রূপান্তর করা হয়। অতঃপর ১৯৭১ সালের ১৬ ডিসেম্বর পাকিস্তান বিভাজন পরবর্তীতে চট্টগ্রাম বন্দর স্বাধীন বাংলাদেশের সর্ববৃহৎ জাতীয় বন্দরে উন্নীত হওয়ায় বন্দরের ক্রমাগত সম্প্রসারণ এবং আন্তর্জাতিক বন্দরে উন্নীতকরণের লক্ষ্যে  চট্টগ্রাম বন্দরকে প্রশাসনিকভাবে বাংলাদেশ সরকার কর্তৃক নৌপরিবহন মন্ত্রণালয়ের অধীনে স্বায়ত্তশাসনের মর্যাদা দেওয়া হয় এবং এরি ধারাবাহিকতায় প্রশাসনিক সুবিধার্থে ১৯৭৬ সালের সেপ্টেম্বরে চট্টগ্রাম বন্দর ট্রাস্টকে চট্টগ্রাম বন্দর কর্তৃপক্ষে পরিণত করা হয়।